b'\n_START_ARTICLE_\nHMCS Agassiz\n_START_SECTION_\nPalvelus\n_START_PARAGRAPH_\nAlus saapui 13. huhtikuuta Halifaxiin, mist\xc3\xa4 se l\xc3\xa4hti 23. toukokuuta St. Johniin liitty\xc3\xa4kseen uudelleen muodostettuun Newfoundlandin saattajaosastoon (engl. Newfoundland Escort Force). Se suojasi kes\xc3\xa4kuun alussa saattueen Islantiin, mink\xc3\xa4 j\xc3\xa4lkeen se oli vuoden 1943 loppuun suojaamassa saattueita Pohjois-Atlantilla. Alus osallistui syyskuussa 1941 SC44:n suojaamiseen k\xc3\xa4yden taistelua sukellusveneit\xc3\xa4 vastaan. Taistelun aikana se pelasti torpedoidun sisaraluksensa HMCS L\xc3\xa9visin miehist\xc3\xb6n. Alus osallistui my\xc3\xb6s hein\xc3\xa4kuussa 1942 saattueen ON115 suojaamiseen._NEWLINE_Agassiz siirrettiin 5. tammikuuta 1943 Liverpoolissa telakalle, mist\xc3\xa4 se vapautui maaliskuun puoliv\xc3\xa4liss\xc3\xa4. Alus liitettiin huhtikuussa vasta muodostettiin Kanadan 1. saattajaryhm\xc3\xa4\xc3\xa4n (engl. Escort Group C-1). Alus saapui 16. joulukuuta 1943 New Yorkiin uuteen huoltoon, jonka aikana aluksen etukantta pidennettiin. Muutosty\xc3\xb6t saatiin p\xc3\xa4\xc3\xa4t\xc3\xb6kseen 4. maaliskuuta 1944. St. Margaretinlahdella vietetyn koulutusjakson j\xc3\xa4lkeen alus liittyi l\xc3\xa4ntisen saattajaosaston saattajaryhm\xc3\xa4 W-2:een, mist\xc3\xa4 se siirrettiin elokuussa W-7:\xc3\xa4\xc3\xa4n._NEWLINE_Alus palveli sodan lopun W-7:ss\xc3\xa4. Se poistettiin palveluksesta 14. kes\xc3\xa4kuuta 1945 Sydneyss\xc3\xa4 ja alus romutettiin 1946.'